
Avaliku ürituse „Teeme ära 2008” loa taotluse rahuldamine
1. Asjaolud ja menetluse käik

Narva Linnavalitsuse Linnavara- ja Majandusamet kavandab 03.05.2008.a. Narva linna üldkasutataval territooriumil viia läbi avalik üritus „Teeme ära 2008”, mille eesmärgiks on linna koristus ning linna üldkasutatavate kohtade puhtuse säilitamine.
„Teeme ära 2008” on üleriigiline projekt, mille käigus kaasatakse kohalikud omavalitsused Eesti  puhastamisele prügist. 03.05.2008.a. on kavas korraldada üleriigiline koristuskampaania Tallinnas, Tartus ja Narvas. Koristuspäeval asuvad üle Eesti tegutsema 3-15 liikmelised Koristusmeeskonnad. Iga meeskond saab ülesandeks ära koristada linna piires konkreetsed prügihunnikud. Narva linnas on oodatud üritusest osa võtma üle 600 vabatahtliku.
Tulenevalt ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” taotleb Narva Linnavalitsuse Linnavara- ja majandusamet koristuskampaania „Teeme ära 2008” korraldamiseks avaliku ürituse loa taotluse rahuldamist.

  
2. Õiguslikud alused

Kohaliku omavalitsuse korralduse seaduse § 30 lõige 1 punkti 4 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Korraldus

3.1. Rahuldada Narva Linnavalitsuse Linnavara- ja Majandusameti taotlus avaliku ürituse „Teeme ära 2008” läbiviimiseks. 

3.2. Avaliku ürituse korraldajaks on Narva linn Narva Linnavalitsuse Linnavara- ja Majandusameti kaudu.
3.3. Ürituse läbiviimise eest vastutab Narva Linnavalitsuse Linnavara- ja Majandusamet (Asutuse registrikood 75029837, asukohaga Peetri plats 3, 20308 NARVA).
3.4. Ürituse läbiviimise kohaks on Narva linna üldkasutatav territoorium.

3.5. Üritus algab 03.05.2008.a. kell 09.00 ning lõpeb 03.05.2008.a. kell 15.00.
3.6. Ürituse läbiviimisel tuleb järgida Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
4. Rakendussätted

4.1.  Käesolevat korraldust on võimalik vaidlustada 30 päeva jooksul haldusakti teatavaks tegemisest, esitades kaebuse Tartu Halduskohtu Jõhvi kohtumajja halduskohtumenetluse seadustikus sätestatud korras või vaide Narva Linnavalitsusele haldusmenetluse seaduses sätestatud korras. 
4.2. Korraldus jõustub seadusega sätestatud korras.

